Številka: 4102-7/2019/3

Prijaviteljicam / prijaviteljem projektov

na javnih razpis za sofinanciranje projektov za leto 2020

Datum: 28. 1. 2020

Zadeva: Pojasnilo o upravičenih stroških v zvezi z javnim razpisom za sofinanciranje projektov za leto 2020

Ministrstvo za delo, družino, socialne zadeve in enake možnosti (v nadaljevanju: ministrstvo) bo v okviru odobrenih sredstev sofinanciralo naslednje stroške, neposredno povezane z izvajanjem izbranega projekta:

1. stroške dela redno zaposlenih,

2. materialne in druge stroške, povezane z izvajanjem projekta, kamor sodijo tudi stroški plačil vseh oblik dela izven zaposlitve in stroški dodatnega usposabljanja za strokovne sodelavke/sodelavce:

a) ministrstvo sofinancira delo na projektu največ do višine 20 EUR bruto/uro za projektno uro (ne glede na obliko dela);

b) predavateljske in podobne ure (npr. igralske, vodenje delavnic) (bruto znesek) oseb, ki niso zaposlene v organizaciji prijavitelja ali partnerski organizaciji, ministrstvo sofinancira po naslednjem ključu:

* + - za osebe s srednješolsko izobrazbo največ 50 EUR bruto/uro,
		- za osebe z višješolsko, prejšnjo visokošolsko ali 1. bolonjsko stopnjo izobrazbe največ 60 EUR bruto/uro,
		- za osebe s prejšnjo univerzitetno ali 2. bolonjsko stopnjo izobrazbe največ 76 EUR bruto/uro,
		- za osebe s specializacijo ali magisterijem znanosti največ 96 bruto/uro,
		- za osebe z doktoratom znanosti največ 116 bruto/uro;

Zgoraj navedene stroške bo ministrstvo sofinanciralo le v obsegu, v katerem so **neposredno povezani z izvajanjem projekta**.

**Posredne stroške ministrstvo financira v pavšalnem znesku**. Posredni stroški vključujejo splošne stroške poslovanja: telekomunikacije (telefon, internet), elektrika, ogrevanje, komunalne storitve, najem poslovnih prostorov, stroški za drobni pisarniški material, ipd., obratovalne stroške (npr. stroške najemnin, računovodstva, poštnin, pisarniških potrebščin …) Za te stroške zaključnemu poročilu ni potrebno prilagati računov, jih pa mora izvajalec računovodsko voditi pri stroških projekta in jih ministrstvu pokazati v primeru nadzora nad porabo. Stroški ne smejo presegati 7 % porabljenih sredstev.

**Stroški, ki jih ministrstvo ne bo sofinanciralo in jih prijavitelj ne more uveljavljati kot upravičen strošek projekta (to pomeni, da jih ne more uveljavljati niti kot lastni vložek):**

* stroški dejavnosti, izvedenih izven časa, opredeljenega za pripravo in izvajanje projekta v besedilu javnega razpisa (to je od datuma veljavnosti pogodbe do najkasneje 30. 10. 2020),
* strošek priprave na predavanje/izvedbo delavnice ipd. za osebe iz točke 2.b prvega odstavka; strošek priprave je zajet v plačilu predavateljskih ur,
* stroški, za katere izvajalec ne bo predložil ustreznega dokazila (kopija računa oziroma pri plači drugo ustrezno dokazilo – npr. pisna izjava računovodskega servisa, da so bili stroški poravnani in izjava delodajalca, da je oseba zaposlena v organizaciji ter da je na projektu v posameznem mesecu opravila xx ur dela),
* stroški, ki niso povezani s pripravo oziroma izvajanjem projekta,
* investicijski stroški (nakup novega računalnika, pisarniške opreme ipd.),
* stroški daril,
* donacije in sponzorstva, ki ne temeljijo na pogodbah ali drugih verodostojnih listinah,
* potni stroški, ki so višji od višine stroškov, ki veljajo za javni sektor v skladu z Aneksom h kolektivni pogodbi za negospodarske dejavnosti v RS (Uradni list RS, št. 40/12).